

**KAZLŲ RŪDOS SAVIVALDYBĖS**

**KONTROLĖS IR AUDITO TARNYBA**

Biudžetinė įstaiga. Atgimimo g. 12, LT-69443 Kazlų Rūda, tel. (8 343) 95184, el. p.[inga.peciulaitiene@kazluruda.lt](mailto:inga.peciulaitiene@kazluruda.lt)

Duomenys kaupiami ir saugomi Juridinių asmenų registre, kodas 288744260

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |  | Nr. |  |
| Į |  | Nr. |  |
|  | | | |

**AIŠKINAMASIS RAŠTAS**

**DĖL KAZLŲ RŪDOS SAVIVALDYBĖS KONTROLĖS IR AUDITO TARNYBOS BUVEINĖS ADRESO IR NUOSTATŲ PAKEITIMO**

2024-09-05

Kazlų Rūda

**1. Tarybos sprendimo projekto tikslai ir uždaviniai:** Pakeisti Kazlų Rūdos savivaldybės kontrolės ir audito tarnybos (toliau – Tarnyba) buveinės adresą ir nuostatus, patvirtintus Kazlų Rūdos savivaldybės tarybos 2019-08-26 sprendimu Nr. TS-172 ,,Dėl Kazlų Rūdos savivaldybės kontrolės ir audito tarnybos veiklos nuostatų patvirtinimo“.

**2.** **Dabartinis ir siūlomas tarybos sprendimo projekte aptariamų klausimų reguliavimas:** Lietuvos Respublikos Seimas 2023 m. lapkričio 16 d. priėmė Lietuvos Respublikos  
biudžetinių įstaigų įstatymo Nr. I-1113 pakeitimo įstatymą Nr. XIV-2241 (toliau – Pakeitimo  
įstatymas), kuriuo pakeitė dalį Lietuvos Respublikos biudžetinių įstaigų įstatymo nuostatų (toliau –  
Biudžetinių įstaigų įstatymas). Biudžetinių įstaigų įstatymo pakeitimai visa apimtimi įsigaliojo 2024  
m. sausio 1 d. Pakeitimo įstatymu buvo patikslinta biudžetinės įstaigos samprata; pakoreguotos  
biudžetinės įstaigos teisės ir pareigos; patikslintos biudžetinės įstaigos savininko teises  
įgyvendinančios institucijos kompetencijos; nustatyti biudžetinės įstaigos nuostatų reikalavimai; įtvirtintos nuostatos dėl biudžetinės įstaigos vadovo priėmimo į pareigas ir jo kadencijų skaičiaus; nustatytos biudžetinės įstaigos vadovo kompetencijos bei pakeista daugelis kitų Biudžetinių įstaigų  
įstatymo nuostatų. Pažymėtina ir tai, kad Biudžetinių įstaigų įstatymo 5 straipsnio 3 dalies 1 punkte  
nurodyta, jog biudžetinės įstaigos savininko teises ir pareigas įgyvendinanti institucija tvirtina  
biudžetinės įstaigos nuostatus, o to paties įstatymo 11 straipsnio 1 dalies 4 punkte imperatyviai  
nurodyta, kad biudžetinės įstaigos vadovas nustato biudžetinės įstaigos struktūrą ir darbuotojų  
pareigybių sąrašą. Atkreiptinas dėmesys ir į tai, kad Lietuvos Respublikos Seimas 2023 m. lapkričio  
16 d. priėmė Lietuvos Respublikos vietos savivaldos įstatymo Nr. I-533 6, 15, 18, 21, 25, 27, 29, 33,  
34, 38, 39, 43, 55, 60 ir 68 straipsnių pakeitimo įstatymą, kuris įsigaliojo 2024 m. sausio 1 d. Šiuo  
įstatymu buvo pakeistas 15 straipsnio 2 dalies 9 punktas, numatantis, jog savivaldybės tarybos viena  
iš kompetencijų yra savivaldybės biudžetinių įstaigų nuostatų tvirtinimas mero teikimu. Pažymėtina  
ir tai, kad iki šio įstatymo įsigaliojimo savivaldybės tarybos viena iš kompetencijų buvo ne tik  
savivaldybės biudžetinių įstaigų nuostatų tvirtinimas, bet ir savivaldybės biudžetinių įstaigų  
struktūros, darbo užmokesčio fondo tvirtinimas, didžiausio leistino valstybės tarnautojų ir darbuotojų,  
dirbančių pagal darbo sutartis, pareigybių skaičiaus savivaldybės biudžetinėse įstaigose nustatymas  
mero teikimu, tačiau šios nuostatos nuo 2024 m. sausio 1 d., įsigaliojus naujam teisiniam  
reglamentavimui, neteko galios.

Lietuvos Respublikos Seimas 2022 m. birželio 30 d. priėmė Lietuvos Respublikos vietos savivaldos įstatymo Nr. I-533 pakeitimo įstatymą Nr. XIV-1268, kuris įsigaliojo 2023 m. balandžio 1 d. Vadovaujantis naujos redakcijos Lietuvos Respublikos vietos savivaldos įstatymu, Nuostatuose tikslinamos: Tarnybos funkcijos, be finansinio ir veiklos audito, įtraukiant ir atitikties auditą; tikslinamos Tarnybos Savivaldybės tarybai teikiamų išvadų formuluotės, t. y. „dėl Savivaldybės prisiimamų įsipareigojimų pagal paskolų, finansinės nuomos (lizingo) ir kitų įsipareigojamųjų skolos dokumentų“, „dėl viešojo ir privataus sektorių partnerystės projektų įgyvendinimo tikslingumo ir pritarimo galutinėms partnerystės sutarties sąlygoms“, papildyta išvada dėl galimybės Savivaldybei prisiimti finansinius įsipareigojimus dėl prioritetinės infrastruktūros plėtros; pakoreguotas išvados dėl Savivaldybės metinių ataskaitų rinkinio pateikimo terminas (iki gegužės 15 d.), ir tai atitinka Viešojo sektoriaus atskaitomybės įstatymą. Be to, Tarnybos teisės papildytos nuostatomis bendradarbiavimo sutarčių pagrindu pasitelkti kitų savivaldybių kontrolės ir audito tarnybų valstybės tarnautojus ir darbuotojus numatytam auditui ar atlikto audito peržiūrai atlikti, teisė jungtis į asociacijas. Patikslintas Tarnybos valdymo organizavimas, nurodant priemones (Savivaldybės kontrolieriaus įsakymus, pavedimus, vidaus tvarkas, veiklos planus ir kitus vidaus teisės aktus), Tarnybos metinių ataskaitų rinkinio pateikimas ir kt.;

Lietuvos Respublikos Seimas 2024 m. birželio 6 d. priėmė Lietuvos Respublikos vietos savivaldos įstatymo Nr. I-533 pakeitimo įstatymą Nr. XIV-2688, kuriuo pakeitė 67 straipsnio 1 dalies 1 punktą, 8 dalį, 9 dalies 1, 3 ir 10 punktus, 10 dalies 2 punktą, 11 ir 12 dalis, kuriomis buvo: papildyta, kad Tarnybos darbuotojai atlieka ne tik finansinius, atitikties ir veiklos auditus, bet ir vertinimus; papildyta aplinkybe, kada Savivaldybės kontrolierius gali būti skiriamas antrai kadencijai be konkurso; detalizuotos Savivaldybės kontrolieriui priskirtos personalo valdymo funkcijos; patikslinta Tarnybos veiklos plano rengimo, derinimo ir tikslinimo tvarka; papildyta nuostata, kad ne tik finansinio, atitikties ir veiklos auditų, bet ir vertinimo metu nusikalstamos veikos požymių, Savivaldybės kontrolierius apie tai praneša teisėsaugos institucijoms; papildyta nuostata, kad Tarnybos darbuotojai ne tik finansinio, atitikties ir veiklos auditų, bet ir vertinimo metu turi teisę įeiti į audituojamo subjekto patalpas, gauti visus auditui atlikti reikalingus dokumentus, gauti iš audituojamo subjekto darbuotojų reikiamus rašytinius paaiškinimus, pasitelkti ekspertų (specialistų), turinčių reikiamų žinių patikrinimo metu iškilusiems klausimams spręsti; papildyta nuostata, kad ne tik finansiniam, atitikties ir veiklos auditams, bet ir vertinimui atlikti Tarnyba bendradarbiavimo sutarčių pagrindu gali pasitelkti kitų savivaldybių kontrolės ir audito tarnybų valstybės tarnautojus ir darbuotojus, dirbančius pagal darbo sutartis. Taip pat, Lietuvos Respublikos vietos savivaldos įstatymo 67 straipsnis buvo papildytas 13 dalimi, nustatančia, kad Tarnybos vidaus auditas savivaldybės tarybos iniciatyva atliekamas ne rečiau kaip kartą per 5 metus, nepriklausomo vidaus audito paslaugas įsigyjant Viešųjų pirkimų įstatymo nustatyta tvarka iš savivaldybės kontrolės ir audito tarnybai skirtų asignavimų.

Vadovaujantis Lietuvos Respublikos vietos savivaldos įstatymo 33 straipsnio 3 dalies 3 punktu, viena iš Savivaldybės administracijos funkcijų – atlikti <...> savivaldybės kontrolės ir audito tarnybos finansinį, ūkinį ir materialinį aptarnavimą. Kazlų Rūdos savivaldybės tarybos 2024 m. birželio 26 d. sprendimu Nr. TS-122 ,,Dėl turto perdavimo patikėjimo teise Kazlų Rūdos savivaldybės administracijai“ buvo perduotos Kazlų Rūdos savivaldybei nuosavybės teise priklausančios negyvenamosios patalpos (unikalus Nr. 5194-5000-2018, patalpų indeksai: 1-15, 1-16, 1-17, 1-18, 1-19, bendras plotas – 28,20 kv. m), esančios Vytauto g. 21, Kazlų Rūdoje. Perdavus patalpas Savivaldybės administracijai, į jas nuo 2024 m. birželio mėnesio persikėlė Kazlų Rūdos savivaldybės kontrolės ir audito tarnyba. Iki persikėlimo Kazlų Rūdos savivaldybės kontrolės ir audito tarnyba buvo įsikūrusi Savivaldybės administracijos pastate, esančiame Atgimimo g. 12, Kazlų Rūdoje. Lietuvos Respublikos biudžetinių įstaigų įstatymo 5 straipsnio 3 dalies 4 punkte nustatyta, kad biudžetinės įstaigos savininkas ,,4) priima sprendimą dėl biudžetinės įstaigos buveinės pakeitimo“.

Lietuvos Respublikos civilinio kodekso 2.14 ir 2.49 straipsniai, Lietuvos Respublikos vietos savivaldos įstatymo 15 straipsnio 2 dalies 9 punktas, 4 dalis, 16 straipsnio 1 dalis, **27 straipsnio 2 dalies 6 punktas,** Lietuvos Respublikos biudžetinių įstaigų įstatymo 5 straipsnio 2 dalis, 3 dalies 1 ir 4 punktai, 4 dalis, 7 straipsnio 1, 2, 3, 4 ir 6 dalys reglamentuoja procedūras (turinį), susijusias su biudžetinės įstaigos buveinės adreso ir nuostatų pakeitimu.

**3.** **Galimos pasekmės (tiek teigiamos, tiek neigiamos), laukiami rezultatai priėmus tarybos sprendimą:** Teigiamos – pakeistas įstaigos buveinės adresas atitiks realią Kazlų Rūdos savivaldybės kontrolės ir audito tarnybos veiklos / nuolatinio jo valdymo organo vietą, o naujos redakcijos Kazlų Rūdos savivaldybės kontrolės ir audito tarnybos veiklos nuostatai atitiks pakeistų teisės aktų (Lietuvos Respublikos vietos savivaldos įstatymo, Lietuvos Respublikos biudžetinių įstaigų įstatymo) nuostatas ir kt.; neigiamų pasekmių nenumatoma.

**4.** **Tarybos sprendimo projekto vertinimas, kai rengiamas norminio teisės akto projektas:** Nėra.

**5.** **Numatomo teisinio reguliavimo poveikio vertinimo rezultatai:** Neatliekamas.

**6.** **Priėmus Tarybos sprendimą keičiami ar pripažįstami netekusiais teisės aktai:** Nėra (nereikia).

**7.** **Tarybos sprendimui įgyvendinti reikalingi priimti teisės aktai:** Nėra.

**8.** **Tarybos sprendimui įgyvendinti reikalingos lėšos ir šaltiniai:** Įregistravimo išlaidos.

**9.** **Kiti Tarybos sprendimui priimti reikalingi pagrindimai, skaičiavimai ir paaiškinimai:** Nėra.

**10.** **Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** Kazlų Rūdos savivaldybės kontrolės ir audito tarnyba.

**11**. **Tarybos sprendimas įsigalioja:** Teisės aktų nustatyta tvarka.

**12.** **Tarybos sprendimo projekto lyginamasis variantas: Nėra.**

**13**. **Su Tarybos sprendimo projekto rengimu susiję dokumentai:**

**13.1.** Kazlų Rūdos savivaldybės tarybos 2024-06-27 sprendimas Nr. TS-122 ,,Dėl turto perdavimo Kazlų Rūdos savivaldybės administracijai patikėjimo teise“ (dėl patalpų, esančių Vytauto g. 21, Kazlų Rūdoje);

**13.2.** Kazlų Rūdos savivaldybės tarybos 2019-08-26 sprendimas Nr. TS-172 ,,Dėl Kazlų Rūdos savivaldybės kontrolės ir audito tarnybos veiklos nuostatų patvirtinimo“.

|  |  |  |
| --- | --- | --- |
| Savivaldybės kontrolierė |  | Inga Pečiulaitienė |

I. Pečiulaitienė,tel. (8 343)  95 184, el. p. inga.peciulaitiene@kazluruda.lt